मंदी के चलते जेडीए ने 142 चपरासी-गार्ड निकाले
जयपुर| जेडीएके पास आय के स्त्रोत ठंड पड़े तो अब खर्चों पर लगाम शुरू हो गई है। इस कड़ी में जेडीए ने 142 सुरक्षा गार्ड-चपरासी को बाहर किया है। इसके बाद संबंधित ने बेरोजगारी की बात कहकर विरोध भी जताया है। ये लोग ठेकेदार के जरिये काफी समय से जेडीए में सेवाएं दे रहे थे। अचानक नौकरी छिनने से ये हताशा से भरे हुए हैं। इनका विरोध है कि एक ओर जेडीए कई बुजुर्ग सेवानिवृत्त लोगों से काम ले रहा है, जबकि हम न्यूनतम वेतनभोगियों को बाहर कर रहा है। हाल ही में जेडीए ने करीब 10 गाड़ियों को भी हटाया है। अतिरिक्त खर्चों में कटौती के लिए अन्य मदों को भी खंगाला जा रहा है।
hne_Deva hin_Deva